text: Svært at sælge boliger
  22 marts 2011 kl. 07.29
  Det danske boligmarked er ikke kommet op i gear. Det vidner blandt andet de lange salgstider om.
  Huse og lejligheder sælger fortsat ikke ligefrem som varmt brød hos de danske ejendomsmæglere. Det tog i gennemsnit 197 dage at sælge et hus i Danmark i fjerde kvartal 2010, mens en lejlighed tog 172 dage at komme af med.
  Det viser de nyeste tal fra Boligmarkedsstatikken.
  Alle salgstiderne er steget fra 3. til 4. fjerde kvartal 2010.
  For lejligheder er det Region Syddanmark, der har længderekorden - her tager det i snit 257 dage at komme af med sin lejlighed.
  Ved udgangen af 4. kvartal 2010 var der samlet 55.288 boliger til salg, fordelt på 37.582 parcel- og rækkehuse, 9429 ejerlejligheder og 8277 fritidshuse.
  Det svarer til en stigning på henholdsvis 9,1 procent, 12,7 procent og 15,2 procent i forhold til samme periode året før.
  